Pantheon er en af de få antikke [[bygning]]er, som har været i brug lige siden den blev bygget. Den opførtes omkring år 120 e.Kr. af [[kejser]] [[Hadrian]] og afløste et tempel, som [[Augustus]]' generel og svigersøn, [[Consul|konsul]] [[Marcus Vipsanius Agrippa]], lod opføre 27 f.Kr. Agrippas bygning var planlagt som en helligdom for Augustus, hvilket denne dog modsatte sig.<ref name=lex/> Få dele er bevaret af denne bygning, deriblandt [[portico]]ens indskrift ''M.AGRIPPA.L.F.COS.TERTIUM.FECIT'', forkortelse for ''MARCUS AGRIPPA, LUCII FILIUS, CONSUL TERTIUM, FECIT'' Marcus Agrippa, Lucius' søn, konsul for tredje gang, byggede. Indskriften ses i dag på porticoen med bronzebogstaver.<ref name=lex/>
Historie